O **voo 602 de Iberia** era un servizo entre o aeroporto de Valencia e o aeroporto de Eivisa. O día 7 de xaneiro de 1972 o Sud Aviation SE 210 Caravelle que operaba a ruta esnafrouse nunha montaña preto de Eivisa. Os 98 pasaxeiros e 6 tripulantes morreron no accidente.

Avión e tripulación
-------------------

A aeronave era un Sud Aviation SE 210 Caravelle que voara por vez primeira o 25 de xuño de 1963 e estaba impulsado por dous motores turborreactores Rolls-Royce RA-29 Mk.533R Avon. Entregado a Iberia o 9 de xullo, o avión foi chamado inicialmente *Tomás Luis de Victoria* polo compositor español do mesmo nome, aínda que despois o nome acurtouse a *Maestro Victoria*.

O voo 602 estaba baixo o mando do capitán de 37 anos José Luis Ballester Sepúlveda, con 7 000 horas de voo de experiencia, do primeiro oficial Jesús Montesinos Sánchez, e do enxeñeiro de voo Vicente Rodríguez Mesa.

Accidente
---------

O voo 602 era un servizo doméstico entre Valencia e Eivisa. O avión era un Sud Aviation SE 210 Caravelle, baixo o mando dun capitán de 37 anos con 7 000 horas de voo. A bordo había 6 tripulantes e 98 pasaxeiros, a meirande parte deles valencianos que regresaban aos seus traballos en Eivisa despois das vacacións de Nadal.

Ao redor das 12:15 p.m. o capitán solicitou permiso ao aeroporto de Eivisa para descender a 5 500 pés (1 676 metros). As fontes do aeroporto informaron que o capitán tamén dixo, "Preparádeme unha cervexa, estamos aquí".

O avión estaba aproximándose á pista 07 cando descendeu por debaixo dos 2 000 pés (610 metros). Segundo o informe do accidente, nin o capitán nin o copiloto se decataron do descenso perigoso, xa que estaban discutindo sobre un partido de fútbol co controlador da torre do aeroporto. O voo 602 golpeou o monte Sa Talaiassa a uns 30 metros por debaixo do seu cumio de 462 metros. O avión estoupou no impacto, matando os 98 pasaxeiros e 6 tripulantes a bordo.

No momento do accidente, a visibilidade era dunhas 5-10 millas e o tempo foi descrito como moi cuberto con nubes rotas.

Causa
-----

Determinouse que o piloto non puido manter a altitude mínima de voo para unha aproximación visual á pista 07.

Notas
-----

1. ↑  "Aircraft Data EC-ATV, 1963 Sud Aviation SE-210 Caravelle VI-R C/N 163". *www.airport-data.com*. Consultado o 2024-01-14.
2. ↑  "Iberia EC-ATV – 07. January 1972 - SudAviation.com". *web.archive.org*. 2014-03-19. Consultado o 2024-01-14.
3. ↑  "Spanish jet crashes; 104 aboard killed". *The Blade*. Toledo, Ohio. Reuters. 7 January 1972
4. ↑  "Crash of a Sud-Aviation SE-210 Caravelle VI-R in Ibiza: 104 killed". *Bureau of Aircraft Accidents Archives*. Consultado o 2024-01-14.
5. 1 2 3 4  "Pilot calls for beer, then boom". *The Windsor Star*. 8 de xaneiro de 1972.
6. 1 2  "Spanish jet crashes; 104 aboard killed". *The Blade*. 7 de xaneiro de 1972.
7. 1 2  "Iberia EC-ATV – 07. January 1972 - SudAviation.com". *sudaviation.com*. Arquivado dende o orixinal o 19 de marzo de 2014. Consultado o 2019-01-30.
8. ↑  Ranter, Harro. "ASN Aircraft accident Sud Aviation SE-210 Caravelle VI-R EC-ATV Ibiza Airport (IBZ)". *aviation-safety.net*. Arquivado dende o orixinal o 07 de xullo de 2011. Consultado o 2019-01-30.
9. ↑  Gero, David (1996). *Aviation Disasters Second Edition*. Patrick Stephens Limited. p. 104

|  |  |
| --- | --- |
| Control de autoridades | 
* Wd: Q1600902
* ASN: 19720107-1

 |